# data[].attributes.headline
Hvordan er de unges arbejds og studiemuligheder?

# data[].attributes.subject
Hvordan er de unges arbejds og studiemuligheder?

# data[].attributes.attachment_link.readable_text
- Undskyld, må jeg spørge dig om noget. Du har et ar på kinden. Det har jeg også fået af en bilulykke forleden. Hvordan undgår jeg, det bliver grimt?

Ugenert og totalt bramfrit opsøger en smuk, iransk kvinde mig i lufthavnen, inden flyet afgår mod Irans hovedstad Tehran.

- Måske skulle jeg få en laseroperation, fortsætter kvinden, der er bekymret for sit udseende efter ulykken, men som alligevel uopfordret lige stikker mig et råd inden flyveturen:

Afspadsering til moralpolitiet

- Hvis nogle mænd opsøger dig i gaderne og siger, der stikker hår ud under tørklædet, så lader du bare som om, du ikke forstår dem. Taler du engelsk, spørger jeg dem altid, og så forsvinder de. Men det er meget få, måske to pct., der tænker sådan, siger hun.

Læs også: Baggrund: Afløseren for Ahmadinejad skal findes

I hvert fald vil den slags moralpoliti hurtigt optjene tusindvis af afspadseringstimer, hvis de skulle jagte alle de kvinder i Tehrans gader, der viser klumper af hår. Langt de fleste kvinder bobber håret op bagtil, og lader lige akkurat tørklædet hvile på det yderste af hårknolden. Især lyserød læbestift er tydeligvis trenden. Intense, malede øjne møder mit blik, hvor end jeg kigger hen.

Læs også: Puks dagbog: Det ufrie frie Syrien

Skrærende kontrast

"Velkommen, velkommen til Iran. Hvor er du fra? Vil du have en kop te? Noget brød måske?"

Iranernes oprigtighed og imødekommende smil i gaden vil for mange stå som en skærende kontrast til det billede af landet, som Irans religiøse lederskab præsenterer for verden - og nu for sine vælgere, der på fredag kan stemme på seks tilbageværende kandidater til præsidentembedet, der alle er godkendt af Vogternes Råd og for de flestes vedkommende er meget tæt på Ayatollah Ali Khamenei, Irans øverste åndelige leder.

Læs også: Iran: Her er præsidentkandiaterne

Der er ikke megen forskel mellem de religiøs-konservative kandidater. Og den reformvenlige kandidat Hasan Rohani er ikke reformvenlig nok, mener flere af de unge iranere, som jeg møder.

- Jeg nægter at stemme. Det er første gang, jeg har stemmeret, men der er ingen af kandidaterne, der vil nok reformer. Det bliver blot mere af det samme, så jeg vil boykotte valget, fortæller Hamid Reza på 21 år.

(© DR)

Arbejdsløshed og dårlig økonomi

Han er blandt de unge, som føler sig hårdt ramt af landets dårlige økonomi og en arbejdsløshed på 14 procent.

- Jeg droppede ud af studierne, fordi der ingen fremtid er, uanset hvor lang tid, jeg studerer, er der ikke noget job bagefter. Desuden har min familie hårdt brug for de penge, jeg i stedet kan tjene. Vi er pressede økonomisk, og jeg tror ikke på, at det ændrer sig foreløbig, fortæller Hamid Reza.

Samtlige præsidentkandidater har lovet at gøre noget ved den skrantende økonomi. Men pragmatiske løsninger er ikke blevet luftet i nogen særlig grad, fordi de stigende priser på mad og andre fornødenheder hænger nøje sammen med de sanktioner, som vestlige lande inklusiv USA har skruet på i længere tid for at tvinge det iranske lederskab til forhandlingsbordet om landets atomprogram.

Læs også: Iransk reformist trækker sig som kandidat til præsidentpost

Ingen atomvåben!

Iran nægter at være i gang med at udvikle atomvåben, som USA påstår. Og netop atomprogrammet er ikke som sådan til debat under valgkampen, andet end at kandidaterne har svoret ikke at bøje sig for presset udefra.

Men flere af de unge iranere, jeg møder i hovedstadens parker, på markedet og i cafeen, føler sig i stigende grad isolerede fra omverdenen. Og de er ikke bange for at sige det, så længe deres navn og billede ikke bliver vist.

- Jeg vil gerne, at vi får et bedre forhold til Vesten, at vi åbner mere op. Det har betydning for, hvor jeg sætter min stemme, siger en kvinde med gult tørklæde, der går på universitetet og ikke vil have sit navn frem.

Andre mener, at USA burde stoppe sanktionerne og presset på Iran omgående.

Læs også: USA er mest bekymret for Iran

Overvind fjenderne

- USA skal ikke tro, de skal regere her. Og sanktioner skaber blot forening. Vi bliver mere magtfulde, når vi er under pres, siger Jamad, der arbejder inden for produktion af tøj.

Ayatollah Ali Khamenei har gentagne gange opfordret til stor valgdeltagelse for at "overvinde Irans fjender". Men meget tyder på, at byens middelklasse, der især mærker den belastede økonomi, vil stemme i mindre omfang end det var tilfældet ved sidste valg i 2009, mens landbefolkningen, der traditionelt støtter styret, vil komme til stemmeurnerne. Men i hovedstaden er det svært at overhøre de stemmer, der uopfordret taler om forandringer - direkte eller indirekte.

Se, hvor godt det går

I Tehrans basar stopper en forbipasserende kvinde mig.

- Er du kommet for at give verden et andet billede af iranerne, spørger hun.

Min oversætter og guide som det iranske styre obligatorisk har hyret til at følge mig svarer hurtigt:

- Hun er rejst hertil efter tilladelse og har visum, så hun er her med regeringens billigelse.

- Aha, siger kvinden, nikker og bemærker en anelse sarkastisk, inden hun går videre ind i menneskemylderet:

- Så kan du rigtig vise, hvor godt vi har det her i Tehran.

# data[].attributes.attachment_link.title
Puk Damsgård i Iran: Tehrans unge vildbasser

# data[].attributes.attachment_link.description
Undskyld, må jeg spørge dig om noget. Du har et ar på kinden. Det har jeg også fået af en bilulykke forleden. Hvordan undgår jeg, det bliver grimt? Ugenert og totalt bramfrit opsøger en smuk, iransk kvinde mig i lufthavnen, inden flyet afgår mod Irans hovedstad Tehran.

# data[].attributes.headline
Hvad kendetegner de politisk aktive unge i Iran?

# data[].attributes.subject
Hvad kendetegner de politisk aktive unge i Iran?

# data[].attributes.body
- Godt uddannet, ved hvad der foregår i verden, interesseret i forandringer, umuligt at generalisere dem.
- Det er umuligt at lave en kobling mellem højtuddannede unge og skepsis eller utilfredshed med regimet.

# data[].attributes.attachment_link.title
Berlingske | Læs nyheder på berlingske.dk

# data[].attributes.attachment_link.description
Læs med på berlingske.dk og bliv opdateret på de seneste nyheder. Berlingske leverer nyheder med afsæt i fire styrkeområder; Nyheder, Opinion, Business og AOK.

# data[].attributes.body
Procentandel af arbejdsdygtige mellem 15-24 år uden job